CELEX: C2005/171/02
Language: sk
Date: 2005-07-09 00:00:00
Title: Rozsudok Súdneho dvora (veľká komora) z 3. mája 2005 v spojených veciach C-387/02, C-391/02, C-403/02 (návrhy na začatie prejudiciálneho konania podané Tribunale di Milano et Corte d'appello di Lecce): trestné konania proti Silvio Berlusconi, Sergio Adelchi, Marcello Dell'Utri a. i. (Právo obchodných spoločností — Článok 5 Zmluvy EHS (neskôr článok 5 Zmluvy ES, teraz článok 10 ES) a článok 54 ods. 3 písm. g) Zmluvy EHS [neskôr článok 54 ods. 3 písm. g), zmenený, teraz článok 44 ods. 2 písm. g) ES] — Prvá smernica 68/151/EHS, Štvrtá smernica 78/660/EHS a Siedma smernica 83/349/EHS — Ročné účtovné závierky — Zásada vierohodného obrazu — Sankcie stanovené v prípade nepravdivých informácií o obchodných spoločnostiach (nepravdivé údaje v účtovných zápisoch) — Článok 6 prvej smernice 68/151 — Požiadavka vhodného charakteru sankcií ukladaných za porušenie práva Spoločenstva)

9.7.2005   
            
            
               SK
            
            
               Úradný vestník Európskej únie
            
            
               C 171/1
            
         
      ROZSUDOK SÚDNEHO DVORA
   
   (veľká komora)
   z 3. mája 2005
   v spojených veciach C-387/02, C-391/02, C-403/02 (návrhy na začatie prejudiciálneho konania podané Tribunale di Milano et Corte d'appello di Lecce): trestné konania proti Silvio Berlusconi, Sergio Adelchi, Marcello Dell'Utri a. i. (1)
   
   (Právo obchodných spoločností - Článok 5 Zmluvy EHS (neskôr článok 5 Zmluvy ES, teraz článok 10 ES) a článok 54 ods. 3 písm. g) Zmluvy EHS [neskôr článok 54 ods. 3 písm. g), zmenený, teraz článok 44 ods. 2 písm. g) ES] - Prvá smernica 68/151/EHS, Štvrtá smernica 78/660/EHS a Siedma smernica 83/349/EHS - Ročné účtovné závierky - Zásada vierohodného obrazu - Sankcie stanovené v prípade nepravdivých informácií o obchodných spoločnostiach (nepravdivé údaje v účtovných zápisoch) - Článok 6 prvej smernice 68/151 - Požiadavka vhodného charakteru sankcií ukladaných za porušenie práva Spoločenstva)
   (2005/C 171/02)
   Jazyk konania: taliančina
   V spojených veciach C-387/02, C-391/02, C-403/02, ktorých predmetom sú návrhy na začatie prejudiciálneho konania podľa článku 234 ES podané rozhodnutiami Tribunale di Milano (C-387/02 a C-403/02) a Corte d'appello di Lecce (C-391/02) (Taliansko) z 26., 29. a 7. októbra 2002, doručené Súdnemu dvoru 28. októbra, resp.12. a 8. novembra 2002, ktoré súvisia s trestnými konaniami proti Silvio Berlusconi (C-387/02), Sergio Adelchi (C-391/02), Marcello Dell'Utri a. i.(C-403/02), Súdny dvor (veľká komora), v zložení: predseda veľkej komory V. Skouris, predsedovia komôr P. Jann, C. W. A. Timmermans (spravodajca), A. Rosas a A. Borg Barthet, sudcovia J.-P. Puissochet, R. Schintgen, N. Colneric, S. von Bahr, M. Ilešič, J. Malenovský, U. Lõhmus a E. Levits, generálna advokátka: J. Kokott, tajomník: L. Hewlett, hlavná referentka, vyhlásil 3. mája 2005 rozsudok, ktorého výrok znie:
   V situácii, aká je v predmetnej veci, sa orgány členského štátu nemôžu odvolávať na prvú smernicu 68/151/EHS Rady z 9. marca 1968 o koordinácii ochranných opatrení, ktoré členské štáty vyžadujú od obchodných spoločností na ochranu záujmov spoločníkov a tretích osôb v zmysle druhého odseku článku 58 zmluvy s cieľom zabezpečiť rovnocennosť týchto ochranných opatrení v rámci celého Spoločenstva ako takú voči obvineným v rámci trestných konaní, keďže smernica sama osebe a nezávisle od vnútroštátneho zákona členského štátu prijatého s cieľom jej uplatenia nemôže mať za účinok určenie alebo priťaženie trestnej zodpovednosti obvinených.
   
      (1)  Ú. v. ES C 19, 25.1.2003.